אנדריאה גז

אנדריאה מִיה גז (באנגלית: Andrea Mia Ghez; נולדה ב-16 ביוני 1965) היא אסטרונומית אמריקאית ממוצא יהודי, פרופסורית במחלקה לפיזיקה ואסטרונומיה של אוניברסיטת קליפורניה בלוס אנג'לס (UCLA). כלת פרס נובל לפיזיקה לשנת 2020 (יחד עם ריינהרד גנצל ורוג'ר פנרוז) על גילוי חור שחור על-מסיבי במרכז הגלקטי של שביל החלב.

==קורות חיים==
אנדריאה גז נולדה בניו יורק, בת לסוזן וגילברט גז. אביה, יהודי יליד רומא שבאיטליה ובן להורים מתוניסיה וגרמניה, היה כלכלן. אמה היא ממשפחה אירית ממסצ'וסטס. היא גדלה בשיקגו ולמדה בתיכון שליד אוניברסיטת שיקגו . תוכנית אפולו לנחיתת אדם על הירח עוררה בה רצון להיות אסטרונאוטית, ואמה עודדה אותה בכך. החלה ללמוד מתמטיקה באוניברסיטה ועברה ללימודי פיזיקה. בשנת 1987 קיבלה תואר ראשון בפיזיקה מהמכון הטכנולוגי של מסצ'וסטס (MIT) ובשנת 1992 קיבלה תואר דוקטור לפיזיקה מהמכון הטכנולוגי של קליפורניה, על עבודה בהנחייתו של גרי נויגבאואר . המשיכה לפוסט-דוקטורט באוניברסיטת אריזונה.

בשנת 1994 הצטרפה לסגל המחלקה לפיזיקה ואסטרונומיה של אוניברסיטת קליפורניה בלוס אנג'לס, בשנת 1997 מונתה לפרופסור חבר ובשנת 2000 מונתה לפרופסור מן המניין. היא מייסדת ומנהלת של קבוצת המרכז הגלקטי באוניברסיטה זו. משתמשת, בין השאר, בתצפיות ברזולוציה מרחבית גבוהה על ידי שימוש באופטיקה אדפטיבית במצפה הכוכבים קק שבהוואי לשם חקירת קשת A* שבמרכז שביל החלב. באמצעות דימות אינפרא אדום של המרכז הגלקטי הצליחו גז ועמיתיה להתגבר על ענני אבק שמסתירים את האור הנראה וליצור תמונות של מרכז שביל החלב, וכך לעקוב אחר מסלולי הכוכבים שסביב קשת A*. מחקריה אלה הובילו למסקנה שבמרכז שביל החלב נמצא חור שחור על-מסיבי. על תגלית זו זכתה בפרס נובל לפיזיקה לשנת 2020, יחד ריינהרד גנצל ורוג'ר פנרוז.

יחד עם ג'ודית לאב כהן חיברה את ספר הילדים "You Can Be a Woman Astronomer" ("את יכולה להיות אסטרונומית"), שיצא לאור בשנת 1995.

==פרסים והוקרה (רשימה חלקית)==
* פרס אנני ג'אמפ קאנון לאסטרונומיה (1994)
* פרס מריה גופרט-מאייר (1999)
* פרס סאקלר לפיזיקה (2004)
* עמיתי מקארתור (2008)
* פרס קראפורד לאסטרונומיה (2012)
* הרצאת בייקר (2016)
* דוקטור לשם כבוד מאוניברסיטת אוקספורד (2019)
* פרס נובל לפיזיקה (2020)
* חברת האקדמיה הלאומית למדעים של ארצות הברית

==חיים אישיים==
גז נשואה לטום לטורט, גאולוג וחוקר במכון ראנד, ולהם שני בנים. היא עוסקת בשחייה.

==קישורים חיצוניים==
* 

* אנדריאה גז, [https://www.ted.com/talks/andrea_ghez_the_hunt_for_a_supermassive_black_hole/transcript?language=he#t-44874 הרצאה: המצוד אחר חורים שחורים על-מסיביים], באתר TED, 2009 {עם כתוביות בעברית)
<div class="mw-content-ltr">
* 
* Andrea Ghez, [https://deepblue.lib.umich.edu/handle/2027.42/62069 Unveiling a Black Hole at the Center of Our Galaxy], Deep Blue, University of Michigan
</div>
מאמרים מדעיים:
<div class="mw-content-ltr">
* 
* 
* 
* 
* 
* 
</div>

קטגוריה:אסטרונומים יהודים
קטגוריה:אסטרונומיות אמריקאיות
קטגוריה:סגל אוניברסיטת קליפורניה בלוס אנג'לס
קטגוריה:עמיתות מקארתור
קטגוריה:עמיתי מקארתור
קטגוריה:מקבלי תואר דוקטור לשם כבוד מאוניברסיטת אוקספורד
קטגוריה:זוכות פרס נובל לפיזיקה
קטגוריה:זוכי פרס נובל לפיזיקה
קטגוריה:זוכי פרס נובל לשנת 2020
קטגוריה:זוכי פרס נובל יהודים אמריקאים
קטגוריה:זוכות פרס נובל יהודיות אמריקאיות
קטגוריה:בוגרות המכון הטכנולוגי של מסצ'וסטס
קטגוריה:בוגרי המכון הטכנולוגי של מסצ'וסטס
קטגוריה:בעלות תואר דוקטור מהמכון הטכנולוגי של קליפורניה
קטגוריה:בעלי תואר דוקטור מהמכון הטכנולוגי של קליפורניה
קטגוריה:אמריקאים ממוצא תוניסאי-יהודי
קטגוריה:זוכות פרס אנני ג'אמפ קאנון
קטגוריה:זוכי פרס קראפורד באסטרונומיה
קטגוריה:אמריקאיות שנולדו ב-1965
קטגוריה:אמריקאים שנולדו ב-1965